open-index/open-wikipedia-markdown huggingface dataset:
Ongerigte radiobaken

duimnael|regs|140px|Voorstelling van 'n "NDB" op 'n lugnavigasiekaart.
duimnael|regs|180px|'n Radiomas van NKR Leimen-Ochsenbach in Duitsland

'n **Ongerigte radiobaken** of **rigtinglose baken** (Engels: *non-directional beacon - NDB*) is 'n radiosender wat op 'n bekende plek opgerig is en wat gebruik word as 'n lugvaart- of mariene navigasiehulpmiddel. Soos die naam aandui, is die sein of inligting wat versend word rigtingloos, in teenstelling met ander navigasiehulpmiddels soos kortgolfradio, VHF alomgerigte bestekbakens (VOR) en TACAN. NDB-seine volg die kromming van die aarde, sodat hulle oor baie groter afstande en by laer hoogtes, 'n groot voordeel bo VOR besit. Maar NDB-seine word ook meer geraak deur atmosferiese toestande, bergagtige terrein, kusrefraksie en elektriese weerstorms, veral op langgolf, wat voortdurend in alle rigtings (*non-directional*) radiogolwe uitstuur. Ongerigte radiobakens word gebruik om afstand of benaderingsrigting te bepaal, asook om posisie in lugvaart- en maritieme navigasie te bepaal. Die oordragfrekwensie - gewoonlik op die langgolf - word met 'n identifikasiekode gemoduleer vir identifikasiedoeleindes.

'n Ongerigte radiobaken se toerusting, in teenstelling met radiostasies wat ook uitsaai in die hoë- en mediumfrekwensie band 150-1610 kHz, het dikwels baie onopvallende antennas met hoogtes van ongeveer 10 tot 15 m of gestrekte T-antennas.

Die ongerigte radiobaken saai radiogolwe uit wat deur vliegtuie en skepe se navigasiestelsels ontvang word, en dan in hul ADF-eenheid (outomatiese rigtingspoorder of radiokompas) aangedui word. Die sender van 'n ongerigte baken is ontwerp as 'n dubbele stelsel met 'n monitor. Die monitor verskaf 'n foutaanduiding na die volgende beheerstasie, indien enige transmissie met meer as 50% verminder of die identifikasie misluk. As 'n stasie mislukking ervaar, word die bystandsender outomaties aangeskakel.

NDBs wat gebruik word vir lugvaart word gestandaardiseer deur die Internasionale Burgerlugvaartorganisasie (ICAO) se aanhangsel 10 wat bepaal dat NDBs bedryf moet word op 'n frekwensie van tussen 190 kHz en 1750 kHz, alhoewel alle NDBs in Noord-Amerika normaalweg tussen 190 kHz en 535 kHz funksioneer. Elke radiobaken word geïdentifiseer deur 'n een-, twee-, of drie-letter morsekode-roepsein.
Indië-groen

**Indië-groen** (Engels: *India green*) is die kleur van die groen gebruik op die vlag van Indië.

## Kleurkoördinate 
Volgens verskeie kleurskemas word **Indië-groen** as volg voorgestel:

## Sien ook 
* Lys van kleure
* Vlag van Indië

## Verwysings 
## Eksterne skakels 
* Indië-groen op encycolorpedia.com
Indiese geel

**Indiese geel** (Engels: *Indian yellow*) is 'n bruinerige kleur.

Indiese geel is 'n komplekse pigment wat hoofsaaklik bestaan uit euxanthiensuursoute (magnesium euxantaat en kalsium euxantaat), euxantoon en gesulfoneerde euxantoon. 

## Kleurkoördinate 
Volgens verskeie kleurskemas word **Indiese geel** as volg voorgestel:

## Sien ook 
* Lys van kleure

## Verwysings
Indiese kroonmees

duimnael|links|Twee Indiese kroonmese

Die **Indiese kroonmees** is 'n voël in die familie van mese (*Paridae*) wat aan die orde van sangvoëls (*Passeriformes*) behoort. In Engels staan die voël bekend as die *Indian black-lored tit*. Die spesies is endemies aan Indië en word in twee subspesies verdeel:
* *M. a. aplonotus*: in sentraal Indië.
* *M. a. travancoreensis*: in suidelike Indië.

## Eksterne skakels 
* Inligting op Avibase
* 
*
National Oceanic and Atmospheric Administration

200px
**National Oceanic and Atmospheric Administration**

----
**Stigtingsdatum**
3 Oktober 1970

----

**Hoofkwartier**
Silver Spring, Maryland 

----

**Sleutelpersone**
Rick Spinrad (NOAA administrateur)

----

**Webtuiste**
*www.noaa.gov*

Die **National Oceanic and Atmospheric Administration (NOAA)** is 'n regeringsorganisasie in die VSA wat fokus op meteorologie en oseanografie. 

Die NOAA is op 3 Oktober 1970 gestig, nadat die Amerikaanse president Richard Nixon voorgestel het dat 'n nuwe organisasie in die lewe geroep word vir beter beskerming teen natuurgevare, vir 'n beter begrip van die omgewing, en vir die eksplorasie en ontwikkeling van mariene hulpbronne.

## Eksterne Skakels 
* NOAA www.noaa.gov *URL besoek op 6 Julie 2014*
Entstof

duimnael|300px|Entstof teen pokke

'n **Entstof** (of **vaksine**) is medikasie wat weerstand (immuniteit) teen 'n spesifieke bakteriële of virale siekte veroorsaak. Dit is gewoonlik 'n biologiese agent wat gemaak word van iets wat lewe of gelewe het. Die entstof veroorsaak 'n immuunrespons sonder om die nemer daarvan siek te maak. Nadat 'n persoon (of dier) ingeënt is, is hy beter bestand teen die patogeen waarvoor die entstof voor bedoel is.

## Geskiedenis 
duimnael|links|Edward Jenner

Die term *vaksine* kom van die Latynse woord *vaccinia*, bees- of koeipokke.

In die 1770's besef dr. Edward Jenner dat mense wat reeds koeipokke gehad het meestal nie gewone pokke kry nie. Hy vaksineer 'n agtjarige seun op 14 Mei 1796 met koeipokke om dit te toets. Die seun kry koeipokke liggies, maar herstel vinnig. Daarna besmet die arts hom doelbewus met gewone pokke, maar hy kom soos vermoed niks daarvan oor nie. Dit was die eerste geslaagde immunisering met behulp van vaksinering (inenting).

Omdat die inenting van koeipokke minder mense siek gemaak het, word die inenting van gewone pokke in 1840 in Engeland verbied. In 1853 word 'n wet uitvaardig dat elke kind met koeipokke ingeënt moet word. Vandag is pokke byna totaal uitgewis en pokkeinentings is nie meer verpligtend nie.

In die 19de eeu het Louis Pasteur 'n entstof teen hondsdolheid ontwikkel. In die 20ste eeu word entstowwe teen witseerkeel, masels, pampoentjies en rubella bekendgestel. In die 1950's is 'n polio-entstof ontwikkel deur Jonas Salk. Nietemin is daar verskeie siektes waarvoor entstowwe nog ontwikkel moet word, insluitend malaria en MIV.

## Entstowwe 
[duimnael|[Jonas Salk in 1955 met twee bottels kultuur vir 'n polio-entstof]]

Daar bestaan verskillende soorte entstowwe:
* entstowwe wat verswakte lewende organismes bevat (bv. sommige polio-entstowwe en die entstof teen ingewandskoors wat gesluk word).
* entstowwe wat uit (dele van) dooie organismes bestaan -
** van die werklike patogeen voorberei (byvoorbeeld witseerkeel); of
** deur middel van genetiese manipulasie sinteties voorberei (byvoorbeeld hepatitis B).

Entstowwe word oor die algemeen binnespiers, onderhuids of in die vel self ingespuit. Sommige lewende entstowwe kan gesluk of in die vel ingevryf word. Na meeste inentings word 'n tweede opvolgdosis benodig, en in sekere gevalle selfs 'n derde dosis.

## Verwysings 
## Eksterne skakels 
*
Rooibruin

**Rooibruin** is 'n kleur. Dit word dikwels as soogdiere se pelskleur en voëls se verekleur aangedui.

## Kleurkoördinate 
Volgens verskeie kleurskemas word **rooibruin** as volg voorgestel:

## Sien ook 
* Lys van kleure
Geelbruin

**Geelbruin** (ook vaalgeel) is 'n kleur wat tussen geel en bruin op die kleurwiel lê.

## Kleurkoördinate 
Volgens verskeie kleurskemas word **geelbruin** as volg voorgestel:

## Sien ook 
* Lys van kleure
Knaldemper

duimnael|220px|links|Twee identiese knaldempers, die boonste een se binnekant is uitmekaar gehaal.
duimnael|280px|'n Knaldemper met 'n dubbele uitlaatpyp onder 'n motorkar.
duimnael|260px|'n Knaldemper aan 'n groot dieselvragmotor.
duimnael|300px|'n Knaldemper (die silwer silinder) en uitlaatpyp aan 'n Ducati-motorfiets

'n **Knaldemper** is 'n toestel wat die lawaai wat die uitlaat van 'n binnebrandenjin produseer verminder, en so geraasbesoedeling bekamp. Die toestel is deur Milton O. Reeves uitgevind.

Die knaldemper word gewoonlik aan die einde van die uitlaatpyp geheg. Dit verminder die uitlaatklank deur dit in 'n reeks ruimtes wat met skorte van geperforeerde staalplate uitgevoer is, en met glasveselwol gevul is, te absorbeer; of deur die klankgolwe te herlei sodat hulle teen mekaar bots, en dus deur interferensie uitgekanselleer word.

Knaldempers word standaard onder motorvoertuie en motorfietse aangebring, hoewel sommige mense die knaldemper verwyder in die hoop dat dit die prestasie van hul voertuig sal verbeter, of om die voertuig doelbewus luidrugtiger te maak. Benewens standaardknaldempers word talle sportknaldempers ook verkoop vir passasiersmotors en motorfietse, wat gebruik word om die voertuigverrigting te verbeter. Tipies bied hierdie knaldempers 'n sportiewer uitlaattoon, met 'n hoër gehalte materiaal, kwaliteit en voorkoms. Montering geskied steeds aan die oorspronklike hegpunte van die voertuig.

## Verwysings 
## Eksterne skakels 
* Howstuffworks: "How Mufflers Work"
Smarag (kleur)

duimnael|200px|Smarag
Die kleur **smarag** (Engels: *emerald*), ook genoem **smaraggroen**, is 'n skakering van groen wat veral lig en helder is, met 'n flou ondertoon van blou. Die naam is afkomstig van die edelsteen smarag.

Die eerste opgetekende gebruik van *emerald* as 'n kleur se naam in Engels was in 1598.

Soms word na Ierland verwys as die *Emerald Isle* as gevolg van sy welige groen landskap. Die Mei-geboortesteen is Smarag. Seattle word soms na verwys as die Smaragstad, omdat die oorvloedige reënval welige plantegroei veroorsaak. In die Middeleeue is geglo dat die Smaragtablet van Hermes Trismegistus die geheime van die alchemie bevat.

## Kleurkoördinate 
Volgens verskeie kleurskemas word **smarag** as volg voorgestel:

## Sien ook 
* Lys van kleure
Grasgroen

**Grasgroen** is 'n helder skakering van die kleur groen.

## Kleurkoördinate 
Volgens verskeie kleurskemas word **grasgroen** as volg voorgestel:

## Sien ook 
* Lys van kleure
Seegroen

**Seegroen** stel die kleur van die seebodem voor, soos vanaf die oppervlak gesien.

## Kleurkoördinate 
Volgens verskeie kleurskemas word **seegroen** as volg voorgestel:

## Sien ook 
* Lys van kleure
Kadetblou

Die kleur **kadetblou** is 'n gryserige webkleur, soos regs hiervan aangedui.

Die eerste aangetekende gebruik van kadetblou as 'n kleurnaam in Engels was in 1892.

## Kleurkoördinate 
Volgens verskeie kleurskemas word **kadetblou** soos volg voorgestel:

## Sien ook 
* Lys van kleure
Linne (kleur)

## Kleurkoördinate 
Volgens verskeie kleurskemas word **linne** as volg voorgestel:

## Sien ook 
* Lys van kleure
Sneeu (kleur)

Die eerste aangetekende gebruik van **sneeu** as 'n kleur in Engels was in die jaar 1000.

## Kleurkoördinate 
Volgens verskeie kleurskemas word **sneeu** as volg voorgestel:

## Sien ook 
* Lys van kleure
Spookwit

## Kleurkoördinate 
Volgens verskeie kleurskemas word **spookwit** as volg voorgestel:

## Sien ook 
* Lys van kleure
Ginučiai

**Ginučiai** is 'n gehuggie op die oewer van die Linkmenas-meer in die Nasionale Aukštaitija-park in Oos-Litaue. Die dorp, wat langs 'n pad aangelê is en administratief aan die Ignalina-rajonmunisipaliteit behoort, het in 2001 'n bevolking van 69 gehad. Land- en bosbou is tradisioneel die belangrikste bronne van inkomste vir die bewoners. Die dorp het vanweë sy ligging in die nasionale park ook tot 'n toeristetrekpleister ontwikkel.

## Besienswaardighede 
Die belangrikste besienswaardighede is 'n historiese watermeul by die plaaslike stroompie - een van min meule in Litaue waar die oorspronklike 19de eeuse meganisme bewaar gebly het en wat tot nasionale monument van ingenieurswese verklaar is. Nog tot en met 1968 is in die meul hidroëlektrisiteit opgewek en koring tot meel gemaal. 'n Klein museum behandel die broodbakkuns. Die watermeul is met fondse van die Europese Unie gerestoureer.

## Toerisme 
duimnael|links|Die Srove, een van talle riviere en stroompies in die omgewing
Ginučiai se klein plaaslike hotel met bistro is onder meer gewild vir troues, terwyl die historiese watermeul, waar toeriste ook geakkommodeer kan word, as spookplek bekend staan. Daar is ook oornaggeriewe vir besoekers by 'n nabygeleë kampeerterrein en op enkele boerderye in die omgewing.

## Verwysings
Kees Schouhamer Immink

**Kees Schouhamer Immink** (18 Desember 1946) is ’n Nederlandse ingenieur en inligtingsteoretikus. Hy word as die vader van die CD, DVD en Blu-ray-skyf beskou. Die invloed van sy werk is trouens so groot dat dit bykans onmoontlik is om enige digitale klank of video te geniet waarby hy nie betrokke was nie.

Hy is in 2014 deur die Universiteit van Johannesburg (UJ) met ’n eredoktorsgraad vereer.

## Eksterne skakels 
* CD bly beste geskenk, Beeld, 2014
Brief aan die Laodisense

Die **Brief aan die Laodisense** is 'n Nuwe Testamentiese Apokriewe skrif. Die brief is egter nie deur Paulus geskryf nie, tewens die skrywer is onbekend. Daar word vermoed dat die brief tussen 200 en 350 geskryf is. Die skrywer het gemaak asof die brief deur Paulus geskryf was. Die brief is gerig aan die gemeente in Laodisea en bestaan hoofsaaklik uit 'n versameling idees en sinne uit Paulus se ander briewe - veral Filippense. Die oorspronklile brief is in Latyn geskryf.

## Bron 
* *APOKRIEWE Ou en Nuwe Testament. Verlore boeke uit die Bybelse tyd*. Jan van der Watt, Francois Tolmie. 2005.
Evangelie volgens Matteus

[duimnael|Matteus en die engel ([Rembrandt van Rijn – 1661)]]

Die **Evangelie volgens Matteus** is die eerste evangelie en ook die eerste boek in die Nuwe Testament van die Bybel. Die Evangelie bring die blye boodskap dat Jesus die beloofde Verlosser is. Met aanhalings uit die Ou Testament word aangetoon dat die Ou Testamentiese beloftes tot vervulling gekom het met die geboorte van Jesus en dat Hy die Christus is, die seun van die lewende God.

In die Evangelie word die verhaal van Jesus beskryf van sy geboorte tot sy laaste opdrag aan sy dissipels. Dit is egter nie 'n lewensbeskrywing van Jesus nie, maar eerder 'n getuienis oor wat Hy gedoen en geleer het. Die verhaal word afgewissel deur vyf lang uitsprake van Jesus oor die koninkryk van die hemel: die Bergrede, die opdrag aan die twaalf dissipels, die gelykenisse oor die koninkryk, die betekenis van dissipelskap en die koms van die koninkryk.

## Eksterne skakels 
* 
*
Geelgroen

**Geelgroen** is 'n kleur wat halfpad tussen geel en groen op die kleurwiel lê.

Die eerste opgetekende gebruik van *chartreuse* as 'n kleurnaam in Engels was in 1884, wat na 'n valerige appelgroen verwys het.

## Kleurkoördinate 
Volgens verskeie kleurskemas word **geelgroen** en sy naby skakerings as volg voorgestel:

## Sien ook 
* Lys van kleure
Slankglipvis

Die **Slankglipvis** (*Secutor insidiator*) is 'n vis wat in die wes Indiese-Pasifiese area en aan die ooskus van Afrika tot by die Oos-Kaap voorkom. In Engels word die vis *Slender ponyfish* genoem.

## Voorkoms 
Die vis het geen skubbe op die kieue nie en die snoet is opwaarts gevorm.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
* 
* http://www.fishbase.us/summary/Secutor-insidiator.html
Asarja se gebed en Die Lied van die drie jong manne

**Asarja se gebed en Die Lied van die drie jong manne** is 'n Ou Testamentiese apokriewe boek. Dit is die tweede en vorm saam met twee ander Apokriewe boeke Susanna en Bel en die draak die drie toevoegings tot die boek van Daniël. Die verhaal kom in die Septuagint voor waar dit tussen Daniël 3:23 en Daniël 3:24 ingevoeg is.  

Voor Daniël 3:23 word vertel hoe koning Nebukadnesar 'n goue beeld laat maak en die mense beveel het om dit te aanbid. Die drie jong manne, Gananja, Misael en Asarja (beter bekend as Sadrag, Mesag en Abednego) het geweier om die beeld te aanbid en die koning laat hulle in 'n warm oond gooi. In vers 24 word vertel hoe die koning verskrik opspring en sy raadgewers vra hoekom daar dan 4 persone in die oond is. 

Die verhaal vertel wat tussen die twee verse gebeur het. Dit gaan oor die gebed van Asarja en die drie se loflied en hoe God se engel hulle beskerm het.

Die skrywer van die boek is onbekend (daar word vermoed dat dit Jode was) en daar word ook vermoed dat die boek tussen 170 tot 150 v.C. geskryf is.

## Bron 
* *APOKRIEWE Ou en Nuwe Testament. Verlore boeke uit die Bybelse tyd*. Jan van der Watt, Francois Tolmie. 2005.
Torsten van Jaarsveld

**Torsten van Jaarsveld** (*30 Junie 1987, Windhoek) is 'n Namibiese rugbyspeler wat vir die Cheetahs as haker en flank in die Superrugbyreeks en vir die Vrystaat Cheetahs in die Curriebekerreeks speel. Hy het voorheen vir die Pumas en die Valke gespeel. Van Jaarsveld het in 2012 vir die Suid-Afrikaanse Noordelike Barbarians teen Engeland gespeel waarna hy hom in 2013 by die Vrystaat aangesluit het. Van Jaarsveld is aangewys as die Vrystaat se Curriebekerkaptein vir 2014. Hy het onder meer tydens die rugbywêreldbekertoernooie in 2015, 2019 en 2023 vir Namibië uitgedraf.

## Verwysings 
## Eksterne skakels 
* 
* itsrugby.co.uk-profiel
Siënna

**Siënna** of "Siënnese aarde" is 'n aardse pigment wat ysteroksied en mangaanoksied bevat. In sy natuurlike toestand is dit geelbruin gekleur en word dit rou siënna genoem. Wanneer dit verhit word, word dit 'n rooibruin kleur en word dit gebrande siënna genoem. Dit ontleen sy naam van die stadstaat Siëna, waar dit gedurende die Renaissance vervaardig is. Tesame met oker en amber is dit een van die eerste pigmente wat deur die mens gebruik is, en dit is op heelwat grotskilderye gevind. Sedert die Renaissance is dit een van die bruin pigmente wat die meeste deur kunstenaars gebruik word.

Die eerste opgetekende gebruik van die Engelse woord *sienna* as 'n kleur was in 1760.

## Kleurkoördinate 
Volgens verskeie kleurskemas word **siënna** soos volg voorgestel:

## Sien ook 
* Lys van kleure

## Verwysings
Repeterende breuk

'n **Repeterende breuk** is 'n breuk waar die desimale getal 'n sekere reeks herhaal en dus 'n duidelike patroon vorm.

'n Repeterende breuk is 'n rasionale getal (kyk #Repeterende desimale getal as breuk)

Repeterende breuke word normaalweg afgerond, en slegs 'n sekere aantal syfers word genoteer. So word 2/3 afgerond op:
* 2 desimale as 0,67
* 5 desimale as 0,66667

'n Ander skryfwyse is om 'n streep bokant repeterende gedeelte te trek. Byvoorbeeld:
:\frac{2}{3} = 0.6666666... = 0.\dot{6}
of
:\frac{123}{999} = 0.123123123... = 0.\overline{123}

Op rekenaars is die streepnotasie egter nie so maklik nie, en word 'n skuinsstreep (/) vóór die eerste en na die laaste syfer van die repeterende gedeelte geplaas. As voorbeeld:

* 2/3 word 0,/6/ dus 0,6666666...
* 1/7 word 0,/142857/ dus 0,14285714285714...
* 7/30 word 0,2/3/ dus 0,2333333...

## Repeterende desimale getal as breuk 
Om 'n repeterende desimale getal as 'n breuk te skryf, word soos volg tewerk gegaan:

**Stap 1:** Stel X as die repeterende getal

**Stap 2:** Stel nou die volgende vergelyking op:

::10^nX - 10^{n-y}X = Y

waar:

* X - Die repeterende getal
* y - Die hoeveelheid syfers wat repeteer. Bv as X = 0.111... = 0./1/, dan is y = 1 en as X = 0.123123... = 0./123/ dan is y = 3.
* n - Kies n so klein as moontlik sodat Y 'n heelgetal is (sien voorbeelde hier onder).
* Y - Berekende getal (heelgetal)

**Stap 3:** Bereken Y deur X te vervang met die repeterende desimaal.

**Stap 4:** Bereken X deur Y te vervang met die berekende waarde

(Kyk voorbeelde hieronder vir meer duidelikheid.)

### Voorbeeld 1 
Gestel die repeterende getal is 0./1/ of 0.11111...

* Stel X = 0.111...
* y = 1
* Kies n = 1

Dus:

:10^nX - 10^{n-y}X = 10^1(0.\dot{1}) - 10^0(0.\dot{1}) = 1.\dot{1} - 0.\dot{1} = 1

Dus is:

:10^nX - 10^{n-y}X = 10^1X - 10^0 X = 9X

Stel die twee vergelyking hierbo gelyk aan mekaar en los op vir X (wat die repeterende getal is):

9X = 1 \qquad \Rightarrow \qquad X = \frac{1}{9}

### Voorbeeld 2 
Gestel die repeterende getal is 0.0208\dot{3} of 0.0208/3/ of 0.0208333...

* Stel X = 0.0208333...
* y = 1
* Kies n = 5

Dus:

:10^nX - 10^{n-y}X = 10^5(0.0208\dot{3}) - 10^4(0.0208\dot{3}) = 2083.\dot{3} - 208.\dot{3} = 1875

Dus is:

:10^nX - 10^{n-y}X = 10^5X - 10^4X = 90000X

Stel die twee vergelyking hierbo gelyk aan mekaar en los op vir X (wat die repeterende getal is):

90000X = 1875 \qquad \Rightarrow \qquad X = \frac{1875}{90000} = \frac{1}{48}

### Voorbeeld 3 
Gestel die repeterende getal is 0.3\overline{123} of 0.3/123/

* Stel X = 0.3/123/
* y = 3
* Kies n = 4

Dus:

:10^nX - 10^{n-y}X = 10^4(0.3\overline{123}) - 10^1(0.3\overline{123}) = 3123.\overline{123} - 3.\overline{123} = 3120

Dus is:

:10^4X - 10^{4-3}X = 10^4X - 10^1X = 9990X

Stel die twee vergelyking hierbo gelyk aan mekaar en los op vir X (wat die repeterende getal is):

9990X = 3120 \qquad \Rightarrow \qquad X = \frac{3120}{9990} \times \frac{10}{10} =  \frac{312}{999} \times \frac{3}{3} = \frac{104}{333}
Woestynsand (kleur)

**Woestynsand** is 'n helder taankleur wat ooreenstem met die kleur van 'n woestyn se sand. Dit kan ook beskou word as 'n diep skakering van beige.

In 1998 het Crayola 'n krytkleur genaamd "woestynsand" begin maak.

Die kleur regs stem ooreen met die ligste van die drie kleure in die 3-kleurige woestynkamoefleeruniform van die Verenigde State van Amerika Gewapende Magte, wat sedert 1990 die 6-kleurige *Desert Battle Dress* uniform vervang het.

## Kleurkoördinate 
Volgens verskeie kleurskemas word **woestynsand** as volg voorgestel:

## Sien ook 
* Lys van kleure

## Verwysings
Navajowit

regs|duimnael|220px|Die kleur se naam kom van Navajo se vlag af.

**Navajowit** is 'n kleur, 'n oranje tintsel van wit of pastel oranjegeel, en kry sy naam van die ooreenkoms met die agtergrondkleur van die Navajo-landsvlag. Die naam "Navajowit" word gewoonlik slegs gebruik wanneer daar na verf verwys word. Sedert die 1970's tot die 1990's was dit, saam met die kleur "been", een van die standaardbinnenshuise verfkleure wat in baie huurhuise en veral woonstelkomplekse in die Verenigde State van Amerika gebruik is, omrede, soos die kleur "been", vlekke van sigaretrook of vingerafdrukke nie maklik uitgewys word nie. In onlangse jare het dit aansien verloor teen ander skakerings van beige, grys, en pastelkleure.

In 1987 is die kleur "Navajowit" in die X11-kleurlys ingesluit, wat na die uitvinding van die wêreldwyeweb in 1991, bekend staan ​​as die X11-kuberkleure.

## Kleurkoördinate 
Volgens verskeie kleurskemas word **Navajowit** as volg voorgestel:

## Sien ook 
* Lys van kleure
Sirkelredenasie

'n **Sirkelredenasie** (Engels: "circular reasoning") is 'n logiese denkfout waar die persoon begin by die punt waar hy wil eindig. Dit beteken die gevolgtrekking word aangevoer as deel van die argument, so die argument is slegs oortuigend as 'n mens reeds die gevolgtrekking glo.

Hier is 'n voorbeeld van sirkelredenasie:
# Appelkoos praat altyd die waarheid.
# Appelkoos sê hy praat altyd die waarheid.
# Alles wat Appelkoos sê, is waar.

## Kyk ook
* Aas en omskakel
* Ad hominem
* Argument uit stilte
* Beroep op outoriteit
* Dwaalspoor
* Genetiese denkfout
* Godwin se wet
* Rooi haring
* Spesiale pleidooi
* Strooiman

## Verwysings
Bastertambotie

Die **Bastertambotie** (*Cleistanthus schlechteri*) ook bekend as **valstambotie** is 'n boom inheems aan Suid-Afrika. Dit kom in Suid-Afrika slegs voor in die Nwambiya-sandveld suid van Pafuri tot by die Mosambiekgrens van die Krugerwildtuin, maar word ook in Oos-Afrika tot in Kenia aangetref. Dit behoort tot die familie Phyllanthaceae.

Die boom se FSA-nommer is 320.

## Beskrywing 
;Boom
Dit is 'n klein (6 m) bladwisselende boom met 'n enkele of spruitende hoofstam, taamlik regop met 'n  minimaal verspreide kroon. Die boom het heelwat takke en kleiner takkies. Die stam is 'n vaal-geelgrys en die bas kraak in klein, min-of-meer reghoekige blokkies.

;Blare
Eenvoudig, gedra op baie kort, knoestige, laterale takkies. Blare baie klein, ovaal tot eierrond, glad, kaal, donkergroen en blink aan die bokant.

;Blomme
Blomme word deur albei geslagte gedra op aparte bome in klein trosse, geelgroen tot liggroen; (Oktober/November).

;Vrugte
Kapsules van 1,0 x 0,8&nbsp;cm, kaal en blink; bruin tot donkerbruin wanneer dit ryp is (Januarie/Februarie).

## Galery 

Cleistanthus schlechteri var. schlechteri S-1862.jpg
Cleistanthus schlechteri var. schlechteri S-1863.jpg

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online

## Verwysings
Mosgroen

220px|duimnael|links|'n Graf wat met groen mos begroei is
**Mosgroen** is die groen kleur van mos.

## Kleurkoördinate 
Volgens verskeie kleurskemas word **mosgroen** as volg voorgestel:

## Sien ook 
* Lys van kleure
Mantisgroen

[280px|duimnael|links|'n Groen [hottentotsgot (*mantis*).]]
**Mantisgroen** is die groen kleur van die hottentotsgot, 'n insek.

## Kleurkoördinate 
Volgens verskeie kleurskemas word **mantisgroen** as volg voorgestel:

## Sien ook 
* Lys van kleure
Liggroen

[duimnael|300px|regs|Thompson pitlose [druiwe, ook bekend as sultanas.]]
**Liggroen** is die ligte skakering van die kleur groen. 'n Goeie voorbeeld hiervan is die Sultana, 'n pitlose druiwesoort.

## Kleurkoördinate 
Volgens verskeie kleurskemas word **liggroen** as volg voorgestel:

## Sien ook 
* Lys van kleure
Amerikaanse Lugmag

Die **Amerikaanse Lugmag** (Engels: *United States Air Force*, afgekort **USAF**) is dié deel van die Amerikaanse Gewapende Magte wat primêr verantwoordelik is vir oorlogvoering in die lug. Die Amerikaanse Lugmag word 'n afsonderlike weermagonderdeel op 18 September 1947. Voorheen was dit 'n deel van die Leër bekend as die *United States Army Air Forces* (USAAF).

Die Amerikaanse Lugmag is die tegnologies meesgevorderde lugmag ter wêreld.

Op 31 Desember 2010 het die Amerikaanse Lugmag 333&nbsp;772 soldate op aktiewe diens, insluitend 63&nbsp;310 vroue. 'n Verdere 70&nbsp;880 reserwesoldate was op die register.

## Doelstellings 
Die taak van die lugmag was van meet af aan redelik divers: lugsuperioriteit, kernaanval, ondersteuning van die Leër en strategiese lugbrûe is maar 'n paar hiervan. Hiervoor is die lugmag verdeel in verskillende onderdele vir die noodsaaklike operasies in Europa en Asië, naamlik die Amerikaanse Lugmag in Europa en die Amerikaanse Lugmag in die Stille Oseaan.

In Nederland was daar vir 'n geruime tyd 'n lugverdedingseskader te Soesterberg gestasioneer, die 32ste (taktiese) Gevegseskader. Hulle taak was om die Nederlandse lugruim te beskerm teen indringers van die Warskoulande. Dit was die enigste eskader van die Amerikaanse Lugmag wat ooit onder die operasionele bevel van 'n ander land gestaan het. Teen die einde van die Koue Oorlog is die eskader onttrek en ontbind.

## Offisiersrange 
## Lugmanskappe 
## Galery 

USAF F-16A F-15C F-15E Desert Storm edit2.jpg|USAF F-16A F-15C F-15E Desert Storm
A-10 Thunderbolt II In-flight-2.jpg|'n A-10 Thunderbolt II in vlug
F-15, 71st Fighter Squadron, in flight.JPG|F-15, 71ste Gevegseskader, in vlug
F-16 June 2008.jpg|F-16, Junie 2008
B-2 Spirit original.jpg|Northrop Grumman B-2 Spirit verrasser-bomwerper
Lockheed Martin F-22A Raptor JSOH.jpg|Lockheed Martin F-22A Raptor
KC-10 Extender (2151957820).jpg|KC-10 Extender
ScanEagle UAV catapult launcher 2005-04-16.jpg|ScanEagle UAV rus op 'n katapult-lanseerder

## Verwysings
Debrecen

**Debrecen** (Roemeens: *Debreţin*, Duits: *Debrezin*) is 'n stad in oostelike Hongarye, ongeveer 220&nbsp;km oos van Boedapest geleë. Volgens die 2011-sensus het die stad 'n bevolking van 211&nbsp;320 gehad, waarvan 99,7% Hongaars praat.

Debrecen, die tweede grootste stad in Hongarye na Boedapest, was tradisioneel 'n belangrike sentrum van beesteelt en ambagte. In die 16de eeu was dit regstreeks tussen die invloedsfere van die Huis Habsburg, Siebenbürgen en die Osmaanse Ryk geleë. Gedurende die Reformasie het Debrecen die sentrum van Calvinistiese Protestantisme in Hongarye geword, en die liberale klimaat het die stigting van 'n universiteit bevorder waar tans sowat 25&nbsp;000 studente ingeskryf is. Die Groot Gereformeerde Kerk van 1819 is steeds die belangrikste besienswaardigheid. In 2016 het die Gemeenskap van Evangeliese Kerke in Europa aan Debrecen die eretitel "Reformasiestad van Europa" verleen. Die stad is een van 'n dertigtal Europese nedersettings wat dié titel mag dra.

## Verwysings
Galaktiese antisentrum

duimnael|225px|’n Voorstelling van die sterrebeeld Koetsier.
Die **galaktiese antisentrum** is ’n teoretiese punt in die lugruim regoor die middelpunt van die Melkweg. Dit is nie ’n vaste punt nie, maar relatief; dit verskil van waarnemer tot waarnemer, na gelang van sy posisie. Dit is ook nie beperk tot ’n sekere plek in die lugruim nie. Twee voorwerpe in verskillende sterrestelsels kan albei in die galaktiese antisentrum lê, solank hulle in die teenoorgestelde rigting as die Melkweg se middelpunt voorkom (nes sterre in ’n sterrebeeld in heeltemal verskillende dele van die lugruim kan voorkom, maar visueel naby mekaar lê).

Uit die oogpunt van ’n waarnemer op aarde lyk dit of die galaktiese antisentrum in die sterrebeeld Koetsier lê, en Alnath is die naaste helder ster aan dié punt.

## Verwysings
Omloop

**Omloop** kan verskillende betekenisse hê.

[duimnael|regs|500px|'n [Beheerklep het tipies 'n omlooplyn sodat die beheerklep tydens bedryf vervang kan word.]]

'n Stelsel kan omgeloop word (Engels: "*bypass*"). Voorbeelde daarvan is:

* Pyplyne: Prosestoerusting, soos beheerkleppe, hitteruilers het gewoonlik 'n omlooplyn sodat die toerusting vervang of herstel kan word tydens bedryf.
* Elektrisiteit:

Die woord **omloop** word ook gebruik vir iets wat gebruik word (Engels: "*circulation*"). Byvoorbeeld:

*  Dit word aangeneem dat die Bybelboeke Prediker en Spreuke deur Salomo geskryf is, al word dit baie aangeneem dat die boeke eers later iewers tussen die 2de – 3de eeu v.C. saamgestel is uit verskillende geskrifte wat in 'omloop' was.
Heber Curtis

**Heber Doust Curtis** (Muskegon, 27 Junie 1872 – Ann Arbor, 9 Januarie 1942) was ’n Amerikaanse sterrekundige uit Michigan. Hy is veral bekend as teenstander van Harlow Shapley in die Groot Debat van 1920. Daarin het hy die standpunt teengestaan dat alle sterre en newels van die sigbare heelal deel uitmaak van die Melkweg. Soos later bewys is, is die Melkweg net een van baie miljarde sterrestelsels.

## Lewe 
Curtis het in Detroit, Michigan, en aan die Universiteit van Michigan studeer, met veral ’n belangstelling in klassieke tale. Hy het as onderwyser in Latyn en Grieks geïnteresseerd geraak in die sterrekunde danksy ’n ou teleskoop by een van sy skole. In 1896 het hy ’n professor in wiskunde en sterrekunde geword. Hy het in 1900 as vrywilliger op ’n verduisteringsekspedisie van die Lick-sterrewag gegaan en is daarna by die Universiteit van Virginië aangestel waar hy in 1902 sy doktorsgraad behaal het.

Van 1902 af was hy by die Lick-sterrewag werksaam. As ’n waarnemer van die ruimte het hy die radiale snelheid van sterre en komete bestudeer en aan elf sonsverduisteringsekspedisies deelgeneem. Hierna het hy sy studie van newels voortgesit en al hoe meer daarvan oortuig geraak dat spiraalnewels afsonderlike sterrestelsels is.

In 1920 het hy die direkteur van die Allegheny-sterrewag van die Universiteit van Pittsburgh geword. Hier het hy aan die verbetering van instrumente gewerk en ander ontwerp en gebou. In 1930 is hy aangestel as direkteur aan die sterrewag van die Universiteit van Michigan.

## Die uitbreiding van die heelal 
In 1917 het Curtis en George Ritchey bekend gemaak dat hulle ’n paar supernovas ontdek het op fotografiese opnames van spiraalnewels. Omdat dit in die spiraalarms voorgekom het en nie in die sentrum van die newels nie, het hulle die opvatting dat die newels hoofsaaklik uit gas bestaan, die nek ingeslaan. Die feit dat die ontploffende sterre in die spiraalarms voorgekom het, het beteken dat dit hier om sterrestelsels gaan, en dit het nie ooreengestem met die teorie van Pierre-Simon Laplace en ander dat newels skywe gas is nie.

Curtis was ook oortuig daarvan dat die heel helder novas geen gewone novas was nie en dus nie op dieselfde manier gebruik kon word om afstande in die heelal te meet nie. Hy het die afstand van die Andromeda-newel geraam op 500&nbsp;000 ligjare. Dit het nie gepas in die heelal-model van Shapley nie en die debat van 1920 kon geen uitsluitsel oor die saak gee nie. Eers in 1924 het Edwin Hubble daarin geslaag om Andromeda se afstand vas te stel en te bewys dit is wel ’n afsonderlike sterrestelsel.

## Bronne 
* Obituary of Heber Curtis deur Robert R. McMath in *Publications of the Astronomical Society of the Pacific*, Vol. 54, April 1942, No. 318
* Die Shapley-Curtis-debat in 1920 op die webtuiste van Nasa
* 15px Hierdie artikel is vertaal uit die Nederlandse Wikipedia
Air Uganda

**Air Uganda** is 'n lugredery van Uganda wat in die privaatbesit van "Meridiana Africa Airlines (Uganda) Limited" was. Dit is in 2007 gestig en het in 2014 bankrot gegaan.

## Bestemmings 
Air Uganda bied geskeduleerde vlugte aan na Burundi, Kenia, Rwanda, Somalië, Suid-Soedan en Tanzanië.

*Burundi
**Bujumbura - Bujumbura Internasionale Lughawe
*Kenia
**Nairobi - Jomo Kenyatta Internasionale Lughawe
**Mombasa - Moi Internasionale Lughawe
*Rwanda
**Kigali - Kigali Internasionale Lughawe (Slegs kodedeel, gevlieg deur Rwandair)
*Somalië
**Mogadisjoe - Mogadisjoe Internasionale Lughawe
*Suid-Soedan
**Joeba - Joeba-Lughawe
*Tanzanië
**Arusha - Kilimanjaro Internasionale Lughawe
**Dar-es-Salaam - Julius Nyerere Internasionale Lughawe
*Uganda
**Entebbe - Entebbe Internasionale Lughawe (hoofspil)

## Vloot 
Die vloot van Air Uganda vir internasionale bestemmings bestaan in Julie 2014 uit:
*3x Embraer CRJ-200

## Verwysings
Harlow Shapley

**Harlow Shapley** (Nashville, Missouri, 2 November 1885 – Boulder, Colorado, 20 Oktober 1972) was ’n Amerikaanse sterrekundige wat veral bekend is omdat hy aan die begin van die 20ste eeu die Son se posisie in die Melkweg bepaal het. Hy het sterrekunde aan die Universiteit van Missouri en die Princeton-universiteit studeer. Daarna het hy as ondersoeker gaan werk by die Mount Wilson-sterrewag in Kalifornië.

## Die sentrum van die Melkweg 
Shapley het sy aandag toegespits op die studie van bolswerms. Hiermee kon hy in 1918 die omvang van die Melkweg bepaal en vasstel waar die sentrum is. Dit het nou ook duidelik geword dat die Son nie die middelpunt van ons sterrestelsel is nie.

Voor hy dié studie begin het, was dit reeds bekend dat bolswerms simmetries verspreid lê en meer in die een halfronde as die ander voorkom. Ook het die mens reeds geweet dat in baie van hierdie swerms Cepheïede voorkom, sterre waarvan die wisselende helderheid baie ooreenkomste getoon het met verduisterende dubbelsterre, wat ook deur Shapley bestudeer is. Met dié kennis kon Shapley bepaal waar in die ruimte die swerms voorkom en dit gebruik om die afstande van die swerms te bepaal. Hy het ontdek die bolswerms self is gegroepeer in ’n soort bolvormige swerm, wat egter nie naby die Son geleë was nie. Hy het bereken die sentrum van hierdie ruimtelike verdeling lê sowat 50&nbsp;000 ligjare van ons af, in die rigting van die sterrebeeld Boogskutter.

Hy het tereg aangeneem dit is die sentrum van die Melkweg en dat die Son ver daarvan lê. Tot in dié stadium is geglo die Melkweg is sowat 20&nbsp;000 ligjare in deursnee. Shapley het nou egter op grond van sy studie van Cepheïede beweer die deursnee is sowat 300&nbsp;000 ligjare. Dit was ’n geweldige sprong, en dit het wel later geblyk die Melkweg het ’n deursnee van sowat 100&nbsp;000 ligjare.

## Die Groot Debat 
In 1917 het Heber Curtis en George Ritchey bekend gemaak dat hulle ’n paar supernovas ontdek het op fotografiese opnames van spiraalnewels. Omdat dit in die spiraalarms voorgekom het en nie in die sentrum van die spirale nie, het hulle gemeen die newels is afsonderlike sterrestelsels en nie skywe gas in die Melkweg nie. Curtis het ook gemeen die Son lê in die middel van die Melkweg.

Shapley het geglo die newels lê binne die Melkweg en dat die Son ver van die middel af lê. In die Groot Debat van 1920 het Heber en Shapley elk sy standpunt verdedig. Die debat kon geen uitsluitsel oor die saak gee nie; eers in 1924 het Edwin Hubble daarin geslaag om Andromeda se afstand vas te stel en te bewys dat dit wel ’n afsonderlike sterrestelsel was. Shapley se standpunt oor die posisie van die Son is egter intussen reg bewys.

## Bronne 
* Z. Kopal, Huldeblyk aan Harlow Shapley, *Nature*, Vol. 240, ble. 429-430 (1972)
* Timothy Ferris, *Ruimte en Tijd, Verkenningen rond de Melkweg*, De Haan (1991)
* 15px Hierdie artikel is vertaal uit die Nederlandse Wikipedia
Kettingbrug

**Kettingbrug** kan verwys na die:

***Kettingbrug** in Boedapest, Hongarye
***Kettingbrug** (*Chain Bridge*) in Washington, D.C., VSA.
***Kettingbrug** (*Chain Bridge*) in Massachusetts, VSA.
Kettingbrug (Boedapest)

duimnael|Die brug in die nag.

Die **Kettingbrug** (Hongaars: *Széchenyi lánchíd*, [ˈseːt͡ʃeːɲi ˈlaːnt͡shiːd]) is 'n bekende hangbrug oor die Donau in Boedapest (Hongarye). Die konstruksie van die brug het in 1840 begin en is nege jaar later eers voltooi deur die argitek William Tierney Clark. Die brug is op 20 November 1840 vir die publiek oopgemaak en is in die stad geleë waar dit Boeda en Pest verbind. Die brug strek 375&nbsp;m in totale lengte en het 'n breedte van 14,8&nbsp;m.

## Eksterne skakels
Lugmagbasis Durban

Die **Lugmagbasis Durban** (ICAO: FADN) is 'n militêre lugmagbasis van die Suid-Afrikaanse Lugmag (SALM) geleë by die ou Durban Internasionale Lughawe in Durban in KwaZulu-Natal, Suid-Afrika.

## Tuiste van eenhede 
* 15 Eskader - helikopter-eskader
* 105 Eskader
* 508 Eskader - burgermag-eskader betrokke by misdaadvoorkoming en algemene patrollie in die nabye omgewing.

## Huidige vliegtuie 
Sommige van die Lugmag se helikopters word by die Lugmagbasis Durban gestasioneer.
* Atlas Oryx
* AgustaWestland AW109
* MBB/Kawasaki BK 117 helikopters

## Eksterne skakels 
* saairforce.co.za Lugmagbasis Durban
* http://www.af.mil.za/bases/afb_durban/15sqn.htm 
* http://www.af.mil.za/bases/afb_durban/508sqn.htm#al 
* http://www.pictaero.com/en/airports/airport,za,fadn
Manowar

**Manowar** is 'n Amerikaanse swaarmetaalgroep van Auburn, New York wat in 1980 deur baskitaarspeler Joey DeMaio gestig is. Die groep is bekend vir lirieke wat op fantasie en mitologie gebaseer is. Hulle is bekend vir hul harde en bombastiese klank.

## Albums 
Studio albums
* *Battle Hymns* (1982)
* *Into Glory Ride* (1983)
* *Hail to England* (1984)
* *Sign of the Hammer* (1984)
* *Fighting the World* (1987)
* *Kings of Metal* (1988)
* *The Triumph of Steel* (1992)
* *Louder Than Hell* (1996)
* *Warriors of the World* (2002)
* *Gods of War* (2007)
* *Battle Hymns MMXI* (2010)
* *The Lord of Steel* (2012)
* *Kings of Metal MMXIV* (2014)
Aliwal-Noord-lughawe

**Aliwal-Noord-lughawe** (IATA-kode: geen, ICAO: **FAAN**) is 'n baie klein lughawe in Aliwal-Noord, Oos-Kaap, Suid-Afrika.

Die lughawe beskik oor drie ongeteerde aanloopbane, 'n teerparkeerblad en een loods. Dit word meestal op naweke gebruik deur amateurvlieëniers wat met hul eensitplekvliegtuie 'n uitstappie neem oor die pragtige berglandskap van die omgewing. 

Ongeveer driekeer per jaar word 'n sogenaamde. "invlieg"-byeenkoms gehou, waartydens heelwat privaattuie van sover as Gauteng, Bloemfontein en George na die dorp toe invlieg vir 'n vliegbyeenkoms en uitstalling van vliegtuie.

## Klimaat 
Die klimaat by Aliwal-Noord-lughawe is koel tot medium-warm. Die gemiddelde dagtemperatuur is 18 °C. Die warmste maand is Januarie op 26 °C, en koudste Julie, met 7 °C. Die gemiddelde reënval is 751 millimeter per jaar. Die natste maand is Februarie met 144 mm reën, en die droogste is Mei met 9 mm.

## Lugdienste en bestemmings 
* Geen geskeduleerde vlugte

## Navigasiehulp 
* Ongerigte radiobaken
* Geen aanloopbaanligte

## Bron 
* www.pictaero.com Aliwal-Noord

## Verwysings
Generaal Albertspark

**Generaal Albertspark** is 'n voorstad in Alberton, Gauteng. Dit grens aan die voorstad Randhart in die weste. Volgens die 2011-sensus het Generaal Albertspark 'n bevolking van 1&nbsp;414 gehad, waarvan 81,3% Blankes was. Afrikaans (62,2%) en Engels (27,3%) is die grootste huistale.

In 2001 was 89,7% van Generaal Albertspark se inwoners Blankes en Afrikaans (65,7%) was die grootste huistaal.

## Sien ook 
* Alberante
* Albertsdal
* Brackendowns
* Brackenhurst
* Florentia
* Meyersdal
* Verwoerdpark

## Verwysings
Water dampdruk

Die **dampdruk van water** is die druk waarby waterdamp in termodinamiese ewewig/ekwilibrium is met sy kondensaattoestand. Dit is 'n funksie van temperatuur. Dit kan ook as die kookpunt of borrelpunt gesien word - dit is die druk en temperatuur waar water oorgaan van damp na vloeistof.

## Benadering vir die berekening van water se dampdruk 
Die dampdruk van water kan by benadering uitgewerk word deur die Antoine vergelyking:

*:\log_{10}P = A - \frac{B}{C + T}
*::waar die temperatuur T in grade Celsius (°C) is en die dampdruk P in mm Hg (millimeter kwik). Die konstantes is:

760 mm Hg = 101.325 kPa. Dus, om mm HG om te skakel na kPa moet die waarde in mm HG gemaal word met 101.325/760.

## Water se dampdruk in tabelformaat 
Om meer akkurate syfers vir water se dampdruk te kry, kyk byvoorbeeld wat The Engineering Toolbox publiseer by Water saturation pressure.
Skylab

duimnael|Skylab op 8 Februarie 1974.

**Skylab** was die eerste Amerikaanse ruimtestasie wat om die Aarde gewentel het. Dit is op 14 Mei 1973 met ’n Saturn V-vuurpyl gelanseer. Dit het 75 ton geweeg en het hoofsaaklik bestaan uit onderdele wat van die Apollo-program oorgebly het. Dit was die laaste lansering wat met dié tipe vuurpyl uitgevoer is. Die stasie is tydens die lansering beskadig en een sonpaneel het afgebreek, terwyl die ander vasgehaak het en ernstig deur ’n hitteskild beskadig is. Die skade is tydens ’n tweede sending herstel en die Skylab kon tydens verdere sendings gebruik word waarvoor dit bedoel was:
* navorsing oor of mense vir lang tye in die ruimte kan woon en werk; en
* die uitbreiding van kennis oor die sonnestelsel.

Verskeie tegniese en mediese eksperimente is uitgevoer waarvoor gewigloosheid nodig was. Die laaste sending het op 16 November 1973 vertrek en op 8 Februarie 1974 teruggekeer. Skylab het hierna vir ’n paar jaar onbeman om die Aarde gewentel, en op 11 Julie 1979 na die Aarde teruggeval. Dit het grotendeels in die atmosfeer verbrand, maar van sy wrakstukke het in Australië en die Indiese Oseaan geval.

Launch of Skylab.ogg|Lansering van die Skylab
Flyaway from Skylab.ogg|Die Skylab-ruimtestasie, soos deur die vertrekkende bemanning van Skylab 1 verfilm
Skylab astronauts have fun.ogv|Bemanning speel binne die stasie rond
Skylab flyaround.ogg|

## Sendings in die Skylab-program 
Alhoewel die Skylab-program gebruik gemaak het van oorskotmateriaal van die Apollo-program (veral die laaste Saturn V-vuurpyl wat ooit vervaardig is), het dit nie deel uitgemaak van die Apollo-program nie maar was dit ’n program op sy eie.
Amerikaanse Vloot

duimnael|links|200px|Formasieverbyvlug oor die USS *Missouri* in Tokiobaai tydens die Tweede Wêreldoorlog

Die **Amerikaanse Vloot** (Engels: *United States Navy*, afgekort **USN**) is die vloot-oorlogvoeringstak van die Amerikaanse Gewapende Magte en een van die sewe uniformdienste van die Verenigde State van Amerika. Dit word beraam om groter te wees as die volgende 13 grootste vlote gekombineer in terme van tonnemaat van gevegsvloot in 2009.

Die Amerikaanse Vloot het ook die wêreld se grootste vliegdekvloot, met elf in diens, twee onder konstruksie, ses beplan, en twee in aktiewe reserwe. Die diens het 336&nbsp;978 personeel op aktiewe diens en 101&nbsp;580 in die Vlootreserwemag. Dit bedryf 299 skepe op aktiewe diens en het meer as 4&nbsp;000 operasionele vliegtuie.

Die Amerikaanse Vloot het sy oorsprong uit die Kontinentale Vloot, wat tydens die Amerikaanse Rewolusionêre Oorlog gestig is. Dit het 'n belangrike rol gespeel in die Amerikaanse Burgeroorlog om die Konfederasie te blokkeer, asook met die beslaglegging en beheer van sy riviere. Die vloot het 'n sentrale rol gespeel in die nederlaag van Japan tydens die Tweede Wêreldoorlog.

Die 21ste eeuse Amerikaanse Vloot hou 'n aansienlike internasionale teenwoordigheid, en is ontplooi in gebiede soos Oos-Asië, die Middellandse See, en die Midde Ooste. Dit is 'n blouwatervloot met die vermoë om slaankrag en ondersteuning te bied aan operasies aan al die kusstreke van die wêreld, betrokke te raak in areas tydens vredestyd, en vinnig te reageer op enige plaaslike krisisse. Dít maak van die vloot 'n aktiewe rolspeler in die afdwing van Amerikaanse buitelandse beleid en sy globale verdediging.

## Galery 

US Navy 030903-N-5024R-003 USS Port Royal (DDG 73) departed on deployment.jpg|USS *Port Royal* vertrek op ontplooiing uit Pearl Harbor, Hawaii, 3 Sep 2003
USN Amphibious assault ships.jpg|Amfibiese aanvalsvaartuie van die Amerikaanse Vloot
US Navy Sea Shadow stealth craft.jpg|Die VS Vloot se *Sea Shadow* verskuilde vaartuig
USS San Diego (LPD-22) at commissioning, 19 May 2012.jpg|USS *San Diego* (LPD-22) ontvang haar kommissie, 19 Mei 2012
US Navy 040730-N-1234E-002 PCU Virginia (SSN 774) returns to the General Dynamics Electric Boat shipyard.jpg|USS *Virginia* keer terug na die General Dynamics Electric skeepwerf
LPD-17 Class.jpg|USS San Antonio, 'n amfibiese transportdok (29 April 2005)
US Navy 020808-N-6492H-502 USS John F. Kennedy passing the Rock of Gibraltar.jpg|USS *John F. Kennedy* seil verby die Rots van Gibraltar terwyl dit die Middelandse See verlaat.
Four Super Hornets.jpg|Vier gestapelde Super Hornets vlieg oor die westelike Stille Oseaan (25 Okt. 2003)
US Navy 050112-N-5345W-074 Aviation Ordnancemen prepare to load 500-pound laser guided bombs (GBU-12) onto weapon pylons under an F-14B Tomcat.jpg|US Navy 050112-N-5345W-074 Aviation Ordnancemen prepare to load 500-pound laser guided bombs (GBU-12) onto weapon pylons under an F-14B Tomcat.jpg|Lugwapenordonanse laai 500-pond lasergeleide bomme op 'n wapentros onder aan 'n Grumman F-14 Tomcat.

## Verwysings 
## Eksterne skakels